《哭药寮先生》
宋代·李洪

先友凋零风义衰，绣衣躧履荷深知。
未乾荐墨俄闻谪，欲寄邮书忽报危。
赋就徒能感知己，樽前犹忆细论诗。
白珪一玷身难赎，痛哭须陈吊屈辞。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。